kalixlouiis/myanmar-wikipedia-corpus huggingface dataset:
၁၉၆၇ ခုနှစ်တွင် စေနာ့ အထက်တန်းကျောင်းမှ ဂုဏ်ထူးဖြင့် အောင်မြင်ခဲ့သည်။
၁၉၇၂ ခုနှစ်တွင် ဘရက်စ်ပြည်နယ်၊ အင်ဂျင်နီယာ နှင့် ဆောက်လုပ်ရေး တက္ကသိုလ် နှင့် ၁၉၈၉ ခုနှစ်တွင် မင့်ခ်စ်မြို့ အထက်တန်းပါတီကျောင်းမှ ဘွဲ့ရရှိခဲ့သည်။
ဒေါက်တာ မီခေးလ် ဗွီ မီယာစညီကိုဗစ်ချ် သည် မင့်ခ်စ်ပြည်နယ်ရှိ နိုင်ငံတော် သုတေသနနှင့် ဖွံ့ဖြိုးတက္ကသိုလ်တွင် နည်းပညာဆိုင်ရာ အင်ဂျင်နီယာ တစ်ဦးအဖြစ် အလုပ်စတင်ဝင်ရောက်လုပ်ကိုင်ခဲ့သည်။
၁၉၇၂ ခုနှစ်မှ ၁၉၇၃ ခုနှစ်အထိ စစ်မှုထမ်းခဲ့သည်။
၁၉၈၁ ခုနှစ်တွင် ဂုဏ်ထူးဆောင်ဘွဲ့ကို ရရှိခဲ့သည်။
၁၉၈၃ ခုနှစ်တွင် ဆိုဗီစကီခရိုင် အုပ်ချုပ်ရေးမှူးအဖြစ် တာဝန် ထမ်းဆောင်ခဲ့သည်။
၁၉၈၄ ခုနှစ်တွင် မင့်ခ်စ်မြို့တော် အုပ်ချုပ်မှုကော်မတီ ဒုတိယအုပ်ချုပ်ရေးမှူး အဖြစ်လည်းကောင်း၊ ၁၉၈၅ ခုနှစ်တွင် ဘိုင်လိုရုရှားကွန်မြူနစ်ပါတီ ၏ မင့်ခ်စ်မြို့တော် ကော်မတီ အတွင်းရေးမှူး အဖြစ်လည်းကောင်း တာဝန်ထမ်းဆောင်ခဲ့သည်။
၁၉၉၄ ခုနှစ်တွင် ဘယ်လာရုစ်သမ္မတနိုင်ငံ ၏ ဒုတိယ ဝန်ကြီးချုပ် အဖြစ် တာဝန် ထမ်းဆောင်ခဲ့ပြီး ၁၉၉၅ ခုနှစ်မှ ၂၀၀၁ ခုနှစ်အထိ ဘယ်လာရုစ်သမ္မတနိုင်ငံ၊ သမ္မတရုံး အုပ်ချုပ်ရေးဆိုင်ရာအကြီးအကဲ အဖြစ် တာဝန်ထမ်းဆောင်ခဲ့သည်။
၁၉၉၈ ခုနှစ်တွင် စီးပွားရေး ဒေါက်တာဘွဲ့ ရရှိခဲ့သည်။
၂၀၀၁ ခုနှစ်တွင် ဘယ်လာရုစ်အမျိုးသားသိပ္ပံတက္ကသိုလ် ကျောင်းအုပ်ကြီး အဖြစ် တာဝန်ယူခဲ့သည်။
၂၀၀၃ ခုနှစ်တွင် ပရော်ဖက်ဆာဘွဲ့ ကို ရရှိခဲ့သည်။
၂၀၁၀ ခုနှစ် ဒီဇင်ဘာလတွင် ဘယ်လာရုစ်သမ္မတနိုင်ငံ၏ ဝန်ကြီးချုပ်အဖြစ် ခန့်အပ်ခြင်း ခံရသည်။
၎င်းသည် အိမ်ထောင်ရှိသူ တစ်ဦး ဖြစ်ပြီး သားတစ်ယောက်၊ သမီးတစ်ယောက်နှင့် မြေး နှစ်ယောက် ရှိသူ တစ်ဦး ဖြစ်သည်။
မြန်မာ့အလင်းသတင်းစာ (၁.၁၂.၂၀၁၁) ကိုးကား Category:ကမ္ဘာ့ နိုင်ငံရေး ခေါင်းဆောင်များ‎။
အပြည်ပြည်ဆိုင်ရာ ယူနစ် စနစ် (International System of Units) သည် မက်ထရစ် စနစ် ၏ အပြည်ပြည်ဆိုင်ရာ ပုံစံ ဖြစ်သည်။
SI သည် ပြင်သစ်ဘာသာစကား Système International d'unitésမှ လာသော အတိုကောက် စကားလုံး ဖြစ်သည်။
မက်ထရစ် စနစ် သည် မီတာ၊ ကီလိုဂရမ် နှင့် စက္ကန့် တို့ အပေါ်တွင် အများ အားဖြင့် အခြေခံသည်။
မီတာ၊ ကီလိုဂရမ် နှင့် စက္ကန့် တို့ကို ပေါင်းစပ်၍ ယူနစ် အသစ်များ အဖြစ်သုံးသည်။
ဥပမာ ထုထည်၊ စွမ်းအင်၊ ဖိအား တို့ ကဲ့သို့ ဖြစ်သည်။
တစ်ခါတစ်ရံ ကျွန်ုပ်တို့ သည် ပိုများသော သို့ ပိုနည်းသော ပမာဏ ရှိ အတိုင်းအတာ များကို သုံးကြလေသည်။
ထိုအခါ စကားလုံးတစ်လုံး ၏ ရှေ့တွင် တစ်ခုခု ကို ဆက်၍ သုံးခြင်းဖြစ်သော ရှေ့ဆက်စကားလုံး များကို သုံးကြရသည်။
ရှေ့ဆက်စကားလုံး ကီလို− ဟူသည် အဆ ၁၀၀၀ ဖြစ်ပြီး မီလီ− သည် အဆ ၁၀၀၀ ပုံ ၁ ပုံ ဖြစ်သည်။
ထို့ကြောင့် ကီလိုမီတာ ဟု ဆိုသော အခါ မီတာ ၁၀၀၀ ကို ဆိုလိုခြင်း ဖြစ်ပြီး မီလီဂရမ် ဟု ဆိုသော အခါ ၁ ဂရမ် ၏ ၁၀၀၀ ပုံ ၁ ပုံ ဖြစ်သည်။
ထိုရှေ့ဆက်စကားလုံးများကို အောက်ပါ ဇယားကွက်တွင် ကြည့်ရှုနိုင်သည်။
သမိုင်းကြောင်းနှင့် အသုံးချမှု ပြင်သစ်ပြည်တွင် ပြင်သစ်တော်လှန်ရေး အပြီးတွင် စတင်ခဲ့ခြင်း ဖြစ်သည်။
ယခုအခါ အမေရိကန်နိုင်ငံ ၊ လိုက်ဘေးရီးယားနိုင်ငံ နှင့် မြန်မာနိုင်ငံ မှ အပ ကျန်တကမ္ဘာလုံး က သုံးစွဲနေကြပြီဖြစ်သည်။
ထိုနိုင်ငံများတွင်ကား မူလအသုံးဖြစ်သော ဗြိတိသျှစနစ် ကိုသာ သုံးကျသည်။
ဗြိတိန်နိုင်ငံ အပါအဝင် အခြား ဗြိတိသျှ တို့နှင့် နွယ်သော နိုင်ငံအများစု မှာ ဖြေးဖြေးချင်း မက်ထရစ် စနစ်သို့ ပြောင်းလဲ သုံးစွဲနေပြီ ဖြစ်သည်။
ဗြိတိသျှတွင်မူ မက်ထရစ် စနစ်နှင့် ဗြိတိသျှ စနစ်တို့ကို တပြိုင်နက် အသုံးပြုသည်။
သို့သော် မက်ထရစ် အသုံးများသော ဥရောပသမ္မဂ သို့ ဝင်ရန်မတိုင်ခင် မက်ထရစ် စနစ်ကို ပိုမိုသုံးစွဲရန် အားပေးခဲ့သည်။
Base units of measurement + Metric System (SI) prefixes yotta- Y 1 000 000 000 000 000 000 000 000 zetta- Z 1 000 000 000 000 000 000 000 exa- E 1 000 000 000 000 000 000 peta- P 1 000 000 000 000 000 tera- T 1 000 000 000 000 giga- G 1 000 000 000 mega- M 1 000 000 kilo- k 1 000 hecto- h 100 deca- da 10 1 deci- d 1/10 centi- c 1/ 100 milli- m 1/ 1 000 micro- µ 1/ 1 000 000 nano- n 1/ 1 000 000 000 pico- p 1/ 1 000 000 000 000 femto- f 1/ 1 000 000 000 000 000 atto- a 1/ 1 000 000 000 000 000 000 zepto- z 1/ 1 000 000 000 000 000 000 000 yocto- y 1/ 1 000 000 000 000 000 000 000 000 အပြည်ပြည်ဆိုင်ရာ ယူနစ် စနစ် ၏ အခြေခံ ယူနစ်များ ကို သိပ္ပံပညာရှင်များ နှင့် ကမ္ဘာတစ်ဝန်းလုံးရှိ လူများ က သုံးစွဲနေကြသည်။
အခြား ယူနစ် များသည် အောက်ပါ အခြေခံ ယူနစ် ၇ ခု ပေါ်တွင် မူတည်၍ ပေါင်းစပ်အသုံးပြုကြခြင်း ဖြစ်သည်။
ထို့ကြောင့် အခြား ယူနစ်များကို ဆင့်ပွားယူနစ်များ ဟုလည်း ခေါ်သည်။
မီတာ (m) ကီလိုဂရမ် (kg) စက္ကန့် (s) အမ်ပီယာ (A) ကယ်လ်ဗင် (K) မိုး၊ ယူနစ် (mol) ကန်ဒယ်လာ၊ ယူနစ် (cd) တို့သည် အခြေခံယူနစ် များ ဖြစ်သည်။
ဆင့်ပွားယူနစ်များ ရေဒီယမ် (rad) ဟက်ဇ် (Hz) နယူတန် (N) ပါစကယ် (Pa) ဂျိုး (J) ဝပ် (W) ကူးလောင်း (C) ဗို့ (V) ဖာရဒ် (F) အုမ်း (Ω) အထူးနံမည် နှင့် ဆင့်ပွားယူနစ်များ အထူးနံမည်နှင့် အခြား ဆင့်ပွားယူနစ်များလည်း ရှိသေးသည်။
Named units derived from SI base units အမည် သင်္ကေတ Quantity Expression in terms of other units Expression in terms of SI base units ဟက်ဇ် Hz ကြိမ်နှုန်း 1/s s−1 နယူတန် N အား, အလေးချိန် m∙kg/s2 m∙kg∙s−2 pascal Pa ဖိအား, stress N/m2 m−1∙kg∙s−2 ဂျိုး J စွမ်းအင်, work, အပူ N∙m m2∙kg∙s−2 ဝပ် W power, radiant flux J/s m2∙kg∙s−3 ကူးလောင်း C electric charge or electric flux s∙A s∙A ဗို့ V voltage, electrical potential difference, electromotive force W/A = J/C m2∙kg∙s−3∙A−1 farad F electrical capacitance C/V m−2∙kg−1∙s4∙A2 ohm Ω electrical resistance, impedance, reactance V/A m2∙kg∙s−3∙A−2 siemens S electrical conductance 1/Ω m−2∙kg−1∙s3∙A2 weber Wb magnetic flux J/A m2∙kg∙s−2∙A−1 tesla T သံလိုက်စက်ကွင်း V∙s/m2 = Wb/m2 = N/A∙m kg∙s−2∙A−1 henry H inductance V∙s/A = Wb/A m2∙kg∙s−2∙A−2 ဆဲလ်စီးယပ်စ် °C ဆဲလ်စီးယပ်စ် အပူချိန် T°C = TK − 273.15 K lumen lm luminous flux cd∙sr cd lux lx illuminance lm/m2 m−2∙cd becquerel Bq ရေဒီယိုသတ္တိကြွမှု (decays per unit time) 1/s s−1 gray Gy absorbed dose (of ionizing radiation) J/kg m2∙s−2 sievert Sv equivalent dose (of ionizing radiation) J/kg m2∙s−2 katal kat catalytic activity mol/s s−1∙mol ကိုးကား Category:နိုင်ငံတကာ စံနှုန်းများ။
ဒီမိုကရက်တစ်ပါတီသည် ဂျပန်နိုင်ငံ၏ နိုင်ငံရေး ပါတီတစ်ခုဖြစ်ပြီး ၁၉၉၈ ခုနှစ်တွင် အတိုက်အခံ ပါတီများ ပေါင်းစည်းထူထောင်ခဲ့သည့် ပါတီဖြစ်သည်။
လူမှုအသိုင်းအဝိုင်း ပိုမိုလွတ်လပ်သည့် သဘောတရား စွဲကိုင်ထားသည့် လက်ဝဲယိမ်းပါတီဖြစ်သည်။
၂၀၀၉ ခုနှစ် အထွေထွေရွေးကောက်ပွဲတွင် ဂျပန်နိုင်ငံရေးလောကအား ရေရှည် စိုးမိုးခဲ့သည့် လစ်ဘရယ် ဒီမိုကရက်တစ်ပါတီကို အနိုင်ရကာ အာဏာရပါတီ ဖြစ်လာခဲ့သည်။
ဂျပန်နိုင်ငံ၏ အထက်လွှတ်တော်နှင့် အောက်လွှတ်တော် လွှတ်တော် နှစ်ရပ်လုံးတွင် အမတ်နေရာ အများစုကို ရရှိခဲ့သည်။
အားနပ်စ် ရူသာဖို့ဒ် () (30 August 1871 – 19 October 1937) သည် နယူးဇီလန် သိပ္ပံပညာရှင် ဖြစ်ပြီး သူ့အလုပ်ဖြစ်သော နျူကလီးယား ရူပဗေဒ နှင့် အက်တမ် ဖွဲ့စည်းပုံ သီအိုရီ အတွက် ၁၉၀၈ ခုနှစ် ဓာတုဗေဒဆိုင်ရာ နိုဘဲယ်ဆုကို ရရှိခဲ့သူ ဖြစ်သည်။
ရူသာဖို့ဒ်သည် ပထမဆုံးသော နျူကလီယား ရူပဗေဒ သုတေသီ ဖြစ်သည်။
သူသည် အယ်လ်ဖာ၊ ဘီတာနှင့် ဂမ်မာဟုခေါ်သော ရေဒီယိုသတ္တိကြွခြင်း အပိုင်း သုံးခုကို ရှာတွေ့ခဲ့သည်။
အယ်လ်ဖာအမှုန်များသည် ဟီလီယမ် နျူကလီအိုင် ဖြစ်သည်ကိုလည်း ရှာတွေ့ခဲ့သည်။
သူ၏ ဂိုင်ဂါ−မားစ်ဒမ် စမ်းသပ်မှု ကြောင့် ယနေ့သိရှိနေကြသော နျူကလီးယပ်စ်နှင့် အီလက်ထရွန် တို့ ပေါင်းစပ်ထားသော အက်တမ် ဖွဲ့စည်းပုံကို ဆက်လက်လေ့လာနိုင်ကြခြင်းပင် ဖြစ်သည်။
၁၉၁၉ ခုနှစ်တွင်၊ ရူသာဖို့ဒ် သည် ကမ္ဘာ့ပထမဆုံးသော အယောင်ပြ နျူကလီးယား ပေါင်းစပ်မှုကို ပြုလုပ်ခဲ့သည်။
ထိုဖြစ်စဉ်မှ နိုက်ထရိုဂျင် ဓာတ်ငွေ့ ကို အောက်ဆီဂျင် ဓာတ်ငွေ့ အဖြစ်သို့ ပြောင်းလဲနိုင်ခြင်း ဖြစ်သည်။
ရူသာဖို့ဒ် သည် ကဗမ်းဒစ်ရှ် (Cavendish) ဓာတ်ခွဲခန်း ကို ဦးဆောင်သူဖြစ်သည်။
ပရိုတွန် နှင့် နျူထရွန် ပေါင်းစပ်ထားသော နျူကလီးယပ်စ် တည်ရှိကြောင်းကို သက်သေပြနိုင်ခဲ့သည်။
၁၉၃၂ ခုနှစ်တွင် ထိုကဗမ်းဒစ်ရှ် ဓာတ်ခွဲခန်းတွင် ဂျိမ်းစ် ချဒွစ် ပြုလုပ်သော စမ်းသပ်မှုသည် ရူသာဖို့ဒ် မှန်ကြောင်း သက်သေပြနိုင်ခဲ့သည်။
နယူးဇီလန် အုတ်ကလန်ရှိ ရူသာဖို့ဒ် ကောလိပ်ကို သူ့ကို ဂုဏ်ပြုသော အားဖြင့် မှည့်ခေါ်ထားခြင်းဖြစ်သည်။
ဗြိတိသျှလူမျိုး ရူပဗေဒပညာကျော်အား နက်ရားသားဖို့ သည် ၁၈၇၁ ခုနှစ် ဩဂုတ်လ ၃ဝ ရက်နေ့တွင် နယူးဇီလန် နိုင်ငံ၌ ဖွားမြင်၍ ထိုနိုင်ငံ၌ပင် ပညာသင်ကြားခဲ့ပြီးနောက် ကိမ်းဗရစ်သို့ ၁၈၉၄ ခုနှစ်တွင် ရောက်လာပြီးလျှင်၊ ဂျေ၊ ဂျေ၊ သွန်မဆင်နှင့် နှစ်နှစ်တိုင် အလုပ်လုပ်ခဲ့သည်။
ထိုသို့ အလုပ် လုပ်ခဲ့သည့်အတွက် ကနေဒါနိုင်ငံ မွန်းထရီးအောမြို့ရှိ မဂ္ဂီး တက္ကသိုလ်တွင် ရူပဗေဒပါမောက္ခရာထူးကို ရရှိခဲ့လေသည်။
ထိုတက္ကသိုလ်၌ ဖရ်ကဒရစ်ဆော့ဒီးနှင့်တွေ့၍ အတူတူ မကြာ ခဏ အလုပ်လုပ်ကိုင်လာခဲ့ကြရာတွင် ရေဒီယိုသတ္တိရှိသော ဒြပ်စင်တို့၏ တစ်ခုနှင့်တစ်ခု အဆက်အသွယ်ရှိပုံကို စုံစမ်းကြလေသည်။
ထိုသို့စုံစမ်းခဲ့သောကြောင့် အက်တမ်ထဲတွင် စွမ်းအင် အမြောက်အမြား ရှိမည်ဟု ရားသားဖို့ ထင်မြင်နိုင်ခဲ့ခြင်း ဖြစ်လေသည်။
မန်ချက်စတာတက္ကသိုလ်၌ ရူပဗေဒပါမောက္ခအဖြစ် နှင့် လေးနှစ် တိုင်တိုင် လုပ်ကိုင်ခဲ့ပြီးနောက် ၁၉၁၁ ခုနှစ်တွင် အက်တမ်ခန္ဓာအိမ် ဆောက်တည်ပုံအဆိုကို ထုတ်ဖော် ကျေညာခဲ့လေသည်။
ထိုမှတစ်ဆင့် ဒြဗ်၏ခန္ဓာအိမ်တွင် လျှပ်စစ်ဓာတ် သဘော သက်ဝင်လျက်ရှိသည်ကို ပြခဲ့လေသည်။
၁၉၁၉ ခုနှစ် တွင် ကိမ်းဗရစ်တက္ကသိုလ်က ဗင်းဒစ်ဓာတ်စမ်းဌာန၌ ရူပဗေဒ ဆိုင်ရာ လက်တွေ့ စမ်းသပ်မှု ပါမောက္ခအဖြစ်ဖြင့် ဆောင်ရွက် လေသည်။
ယင်းသို့ ဆောင်ရွက်နေစဉ် ဒြဗ်စင်တို့၏ သဘာဝ ပြောင်းလဲမှုကို အချိန်များစွာ အကုန်ခံ၍ လက်တွေ့နည်းဖြင့် ပြုလုပ်ကြည့်လေသည်။
ဤသို့ လက်တွေ့ စမ်းသပ်ခဲ့ရာမှ အက်တမ်၏နျူကလိယတ်၌ အက်တမ်မှာကဲ့သို့ ရှုပ်ထွေးသော ခန္ဓာအိမ်ရှိသည်ဟု ထင်မြင် ယူဆခဲ့လေသည်။
ရားသားဖို့သည် ၁၉ဝ၈ ခုနှစ်တွင် ဓာတုဗေဒပညာရပ်အတွက် နိုဘယ်ဆုကို ရခဲ့ပြီး နောက်၊ ၁၉၁၄ ခုနှစ်တွင် ဆာဘွဲ့ကို ရရှိခဲ့သည်။
၁၉၂၅ ခုနှစ်တွင် အော်ဒါအော့မဲရစ်ဘွဲ့ထူးဖြင့် ချီးမြှင့်ခြင်းကို ခံရပြီးနောက် ၁၉၂၁ ခုနှစ်တွင် လော့ဘွဲ့ထူးဖြင့် တိုးတက်ချီးမြှင့်ခြင်းကို ခံရပြန်သည်။
ရားသားဖို့သည် ကမ္ဘာကျော် ရူပဗေဒပညာကျော်တစ်ဦး ဖြစ်သည်။
၁၉၃၇ ခုနှစ် အောက်တိုဘာလ ၁၉ ရက်နေ့တွင် ကွယ်လွန်သောအခါ သိပ္ပံပညာလောကကြီးတွင် ဆုံးရှုံးခြင်းကြီး တစ်ရပ် ဖြစ်ရလေသည်။
ရေဒီယမ်ရောင်ခြည်တို့ကို သတ္တုချကြည့်သော သုတေသန လုပ်ငန်းများကြောင့် ထိုပုဂ္ဂိုလ်သည် ကမ္ဘာကျော် သိပ္ပံပညာရှင်ကြီးတစ်ဦး ဖြစ်လာရလေသည်။
ထို့ပြင် အက်တမ်၏ နျူကလိယတ် ဆောက်တည်ပုံနှင့် ဒြဗ်တို့၏ လျှပ်စစ်ဓာတ်သဘော သက်ဝင်ပုံတို့ကို ရှင်းလင်းဖော်ပြ နိုင်သောကြောင့်လည်း အထူးကျော်ကြားခဲ့လေသည်။
မြန်မာ့စွယ်စုံကျမ်း၊ အတွဲ(၁၁) ကိုးကား အခြားလင့်ခ်များ The Rutherford Museum Rutherford Scientist Supreme Ernest Rutherford @ nobel.se "Ernest Rutherford 1871 - 1937". A Science Odyesy, pbs.org. Category:သိပ္ပံပညာရှင်များ Category:ရူပဗေဒ ပညာရှင်များ။
ပြေတီဦး ပညာရေးဖောင်ဒေးရှင်းကို နိုဝင်ဘာလ ၃၀ ရက်၊ ၂၀၁၀ ခုနှစ်တွင် ကော်မတီဝင် ၈ ဦးဖြင့် စတင်ဖွဲ့စည်းတည်ထောင်ခဲ့သည်။
ကော်မတီဝင်များမှာ (၁) ပြေတီဦး၊ (၂) ဦးဝင်းကြည်(စိန်ဌေးရုပ်ရှင်နှင့် ဗီဒီယို ထုတ်လုပ်ရေး)၊ (၃) ဦးမျိုးမင်းလှ (ဒါရိုက်တာမောင်မျိုးမင်း ရင်တွင်းဖြစ်)၊ (၄) ဦးကျော်စွာ (ဒါရိုက်တာကျော်ဇောလင်း အတွေးပုံရိပ်)၊ (၅) ဦးမြခိုင်(မြန်မာနိုင်ငံ စာပေနှင့် စာနယ်ဇင်းအတွင်းရေးမှူး (၁)၊ လျှပ်တစ်ပြက်သတင်းဂျာနယ်၊ မော်နီတာသတင်းဂျာနယ်၏ အယ်ဒီတာချုပ်)၊ (၆) ဦးတင်အေး (တရားရုံးချုပ်ရှေ့နေ၊ ဥပဒေအကြံပေး)၊ (၇) ဦးမောင်မောင်ဦး (မြန်မာနိုင်ငံစာပေနှင့် စာနယ်ဇင်း ဗဟို အလုပ်အမှုဆောင်၊ Asian Fame Co.Ltd ၏ ဒုဥက္ကဋ္ဌ)၊ (၈) ဦးဝင်းငြိမ်း (ရွှေအမြုတေမဂ္ဂဇင်း၊ အလင်းတန်းဂျာနယ်၊ Teen ဖူးငုံဆယ်ကျော်သက်မဂ္ဂဇင်း အယ်ဒီတာချုပ်)တို့ ဖြစ်သည်။
ကိုယ်ရည်ကိုယ်သွေး ထူးချွန်သော်လည်း ငွေကြေးမပြေလည်မှုကြောင့် အားငယ်နေသူများအတွက် ထောက်ပံကူညီနိုင်ရန် အဓိကရည်ရွယ်၍ တည်ထောင်ခဲ့သည်။
ပြေတီဦး ပညာရေးဖောင်ဒေးရှင်းကို ၂၀၀၉ ခုနှစ် နိုဝင်ဘာလ (၃၀) ရက်နေ့တွင် ကျင်းပသော ပြေတီဦးမွေးနေ့ အငြိမ့်ဖြန့်ချိခြင်းမှ ရရှိသော အမြတ်ငွေသိန်း ၈၀ နှင့် စိန်ဌေးဗီဒီယို ထုတ်လုပ်ရေးမှ ကျပ် ၁၀ သိန်း၊ ခရေဖြူဗီဒီယိုထုတ်လုပ်ရေးမှ ငွေကျပ် ၁၀ သိန်း၊ စုစုပေါင်း ငွေကျပ် သိန်း ၁၀၀ ဖြင့် စတင်မတည်ခဲ့ပြီး ပြေတီဦးနှင့် အိန္ဒြာကျော်ဇင် မင်္ဂလာဆောင်လက်ဖွဲ့မှ ရရှိငွေ၊ MRTV-4 မှ လှူဒါန်းငွေ ၃၅ သိန်းနှင့် Garnier မှလှူဒါန်းငွေ ၄၆,၅၇၅,၀၀၀ ကျပ် တို့ကိုလည်း ဖောင်ဒေးရှင်းအတွက် လှူဒါန်းခဲ့သည်။
၂၀၁၁ ခုနှစ်၊ နိုဝင်ဘာ ၃၀ ရက်နေ့တွင် ကရဝိတ်နန်းတော်၌ ပြုလုပ်ကျင်းပခဲ့သော အလှူငွေပေးအပ်ပွဲ အခမ်းအနားတွင် ကျောင်းသား ၁၀ ဦးအား တစ်ဦးလျှင် ငွေကျပ် ၅ သောင်းစီဖြင့် လစဉ်ထောက်ပံ့ပေးအပ်သွားခဲ့သည်။
၎င်းပွဲတွင် ပြေတီဦးဖောင်ဒေးရှင်းအတွက် လှူဒါန်းငွေများ စတင်လက်ခံခဲ့သည်။
ထိုပွဲတွင် ရန်ကုန်တိုင်းဒေသကြီး ဝန်ကြီးချုပ် ဦးမြင့်ဆွေ တက်ရောက်ခဲ့သည်။
မြန်မာ့အလင်းသတင်းစာ (၁.၁၂.၂၀၁၁) နောက်ပိုင်းတွင် လျှောက်ထားလာသော ပညာထူးချွန်ကျောင်းသား၊ကျောင်းသူများကိုလည်း ဆက်လက်ထောက်ပံ့သွားမည်ဟု ပြေတီဦးဖောင်ဒေးရှင်း ဝက်ဆိုဒ်တွင် ရေးသားထားသည်။
လက်ရှိဖောင်ဒေးရှင်း ဥက္ကဋ္ဌမှာ ရုပ်ရှင်သရုပ်ဆောင် အကယ်ဒမီပြေတီဦး ဖြစ်ပြီး၊ ဒုတိယဥက္ကဋ္ဌမှာ ရုပ်ရှင်သရုပ်ဆောင် အကယ်ဒမီ အိန္ဒြာကျော်ဇင်တို့ ဖြစ်ကြသည်။
၂၀၁၀-၂၀၁၁ ပညာသင်နှစ်တွင် ကျောင်းသား၊ ကျောင်းသူ (၁၈) ဦးအတွက် ပညာသင်ဆုအဖြစ် ငွေကျပ် (၈၄) သိန်း ထောက်ပံ့ခဲ့ပြီး အလှူရှင်များက ကျောင်းသား၊ ကျောင်းသူ (၂၇) ဦးအတွက် ပညာသင်ဆု အဖြစ် ငွေကျပ် (၁၆၂) သိန်း ထောက်ပံ့ခဲ့ပြီး ဖြစ်သည်။
ရည်ရွယ်ချက် ၇ ချက် ကိုယ်ရည်ကိုယ်သွေး ထူးချွန်သော်လည်း ငွေကြေးမပြေလည်မှုကြောင့် အားငယ်နေသူများအတွက် ထောက်ပံ့ကူညီနိုင်ရန်။
မြန်မာနိုင်ငံတော် အတွင်း အရည်အချင်းရှိသော ပညာရှင်များနှင့် ပညာတတ်ပုဂ္ဂိုလ်များအား နိုင်ငံရပ်ခြားသို့ အကြောင်းအမျိုးမျိုးကြောင့် ရောက်ရှိသွားခြင်းမရှိအောင် ကာကွယ်ရန်။
နိုင်ငံသား၊ လူမျိုးအချင်းချင်း ရိုင်းပင်းကူညီတတ်သောစိတ်ဓာတ်နှင့် အင်အားရှိသူက အင်အားနည်းသူကို ကူညီတတ်သောစိတ်ဓာတ် နိုးကြားလာစေရန်နှင့် ပြုစုပြိုးထောင်ပေးရန်။
အမှန်တကယ်လိုအပ်နေသူများအတွက် လှူဒါန်းထောက်ပံ့ရန်နှင့် စဉ်ဆက်မပြတ် လှူဒါန်းရေးအတွက်ဆောင်ရွက်နိုင်ရန်။
ဖောင်ဒေးရှင်းမှ ပေါ်ထွက်လာသော ဆရာဝန်များ အနေဖြင့် ဖောင်ဒေးရှင်းကို ဆက်လက်ရှင်သန် အကောင်အထည်ဖော်သွားလျှက် ရေရှည်တည်တံ့စေနိုင်ရန်။
စိတ်ပါဝင်စားသူ အခြားအလှူရှင်များက ထည့်ဝင်လှူဒါန်းငွေများကို လက်ခံရန်နှင့် ဆေးကျောင်းသားအရေအတွက်များကို တိုးချဲ့ထောက်ပံ့သွားရန်။
မြန်မာနိုင်ငံအတွင်း လူမျိုးမရွေး၊ ဘာသာမရွေး မည်သည့်ဆေးကျောင်းသားများကို မဆို ဉာဏ်ပညာထူးချွန်သူများအတွက် အလှူဒါနအဖြစ် ထောက်ပံ့လှူဒါန်းရန်။
ဖောင်ဒေးရှင်း ရန်ပုံငွေပွဲ ပြေတီဦး ဖောင်ဒေးရှင်း ရန်ပုံငွေပွဲအဖြစ် ၂၀၁၁ ခုနှစ်၊ ဒီဇင်ဘာလ ၄ ရက်နေ့ ညနေတွင် သုဝဏ္ဏ မိုးလုံလေလုံ အားကစားကွင်း၌ အနုပညာရှင်များ သီဆိုပွဲ၊ ဒါရိုက်တာ မောင်မျိုးမင်း(ရင်တွင်းဖြစ်) ၏ မုတိတာလွင်ပြင်အငြိမ့်နှင့် ဒါရိုက်တာ ကျော်ဇောလင်း(အတွေးပုံရိပ်)၏ လွဲခဲတယ်နော် ပြဇာတ်တို့ကို ကပြခဲ့သည်။
ကိုးကား ကဏ္ဍ:မြန်မာနိုင်ငံရှိ ပရဟိတအသင်းများ။
ညီညွတ်သော တိုင်းရင်းသားလူမျိုးများ ဖက်ဒရယ်ကောင်စီ (; အတိုကောက် UNFC) သည် မြန်မာနိုင်ငံရှိ အတိုက်အခံအုပ်စု ၅ ဖွဲ့ဖြင့် ဖွဲ့စည်းထားသော မဟာမိတ်အဖွဲ့ ဖြစ်သည်။
တိုင်းရင်းသားလူနည်းစုတို့၏ အခွင့်အရေးအတွက် လှုပ်ရှားနေကြသော ဆန့်ကျင်ဘက်အုပ်စု ၁၁ ခုတို့က ကောင်စီကို ၂၀၁၁ ခုနှစ်တွင် စတင် ဖွဲ့စည်းခဲ့သည်။
UNFC ၏ အဖွဲ့ဝင် ခြောက်ဖွဲ့သည် မြန်မာအစိုးရနှင့် ငြိမ်းချမ်းရေးရရှိထားပြီး အပစ်အခတ်ရပ်စဲရေးတွင် လက်မှတ်ရေးထိုးထားကြသည်။
UNFC ၏ လက်နက်ကိုင်တပ်ဖွဲ့မှာ ဖက်ဒရယ်ပြည်ထောင်စုတပ်မတော် (FUA) ဖြစ်သည်။
အဖွဲ့ဝင်များ ညီညွတ်သော တိုင်းရင်းသားလူမျိုးများ ဖက်ဒရယ်ကောင်စီတွင် အဖွဲ့ဝင် ငါးဖွဲ့ရှိသည်။
အပစ်အခတ်ရပ်စဲထားသော အဖွဲ့ဝင်များ ချင်းအမျိုးသားတပ်ဦး (၂၀၁၅ နိုဝင်ဘာတွင် အဖွဲ့ဝင်အဖြစ်မှ ရပ်စဲခံရ) ကရင် အမျိုးသား အစည်းအရုံး (၂၀၁၄ စက်တင်ဘာတွင် နုတ်ထွက်) ကရင်နီ တပ်မတော် မွန်ပြည်သစ်ပါတီ ပအိုဝ်း အမျိုးသား အဖွဲ့ချုပ် (၂၀၁၅ နိုဝင်ဘာတွင် အဖွဲ့ဝင်အဖြစ်မှ ရပ်စဲခံရ) ရှမ်းပြည်တပ်မတော်-မြောက်ပိုင်း အပစ်အခတ် မရပ်စဲထားသော အဖွဲ့ဝင်များ ရခိုင်ပြည်တပ်မတော် ကချင်လွတ်မြောက်ရေးတပ်မတော် (မေ ၂၀၁၇ တွင် နုတ်ထွက်) လားဟူဒီမိုကရက်တစ်အစည်းအရုံး တအောင်း အမျိုးသား လွတ်မြောက်ရေး တပ်မတော် (၂၀၁၆ တွင် နုတ်ထွက်) ဝအမျိုးသားအစည်းအရုံး (မေ ၂၀၁၇ တွင် နုတ်ထွက်) ခေါင်းဆောင်သူများ ညီညွတ်သော တိုင်းရင်းသားလူမျိုးများ ဖက်ဒရယ်ကောင်စီ၏ ခေါင်းဆောင်များမှာ အောက်ပါအတိုင်း ဖြစ်သည်။
ဥက္ကဋ္ဌ: နိုင်ဟံသာ (မွန်ပြည်သစ်ပါတီ) ဒုဥက္ကဋ္ဌ: ဒေါက်တာ ခင်မောင် (ရခိုင်အမျိုးသားကောင်စီ) အထွေထွေ အတွင်းရေးမှူး: ခူးဦးရယ် (ကရင်နီအမျိုးသားတိုးတက်ရေးပါတီ) တွဲဘက်အတွင်းရေးမှူး ၁: ဗိုလ်မှူးကြီး စေအွန် (ရှမ်းပြည် တိုးတက်ရေးပါတီ) တွဲဘက်အထွေထွေအတွင်းရေးမှူး ၂: ဗိုလ်မှူးကြီး ဆော်လမွန် (လားဟူ ဒီမိုကရက်တစ် အစည်းအရုံး) ကိုးကား ပြင်ပလင့်ခ်များ UNFC ဝဘ်ဆိုဒ် ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ။
iPad (မြန်မာအသံထွက် အိုင်းပက်) သည် Apple Inc. မှ ကိုယ်ပိုင်ဒီဇိုင်းဖြင့် ထုတ်လုပ်ဖြန့်ချိ ရောင်းချသော သင်ပုန်းကွန်ပျူတာ အမျိုးအစားဖြစ်သည်။
အဓိကအားဖြင့် အရုပ်မြင် အသံကြားစနစ်များကို အသုံးပြုနိုင်ရန် ဖြစ်သည်။
ထို့အတူ အီလက်ထရောနစ်စာအုပ်များ၊ သီချင်းများ၊ ဂိမ်းများ အပြင် အင်တာနက်စာမျက်နှာများကိုလည်း၊ ကြည့်ရှုနိုင်စေ ရန်ဖန်တီးထားသည်။
iPad များကို ၂၀၁၀ခုနှစ် ဇန်နဝါရီလတွင် Apple Inc., မှ စတိဖ်ဂျော့ မှ စတင်မိတ်ဆက်ပေးခဲ့သည်။
အိုင်းပက်၏ အရွယ်အစား နှင့် အလေးချိန်မှာ smartphones များနှင့် laptop computer များကြားတွင်ရှိသည်။
အိုင်းပက်များ တွင် အသုံးပြုသော operating system သည် iPod နှင့် iPhone များတွင် အသုံးပြုသော operating system များနှင့်တူညီသောကြောင့် အိုင်းပက်အတွက် သီးသန့်ထုတ်လုပ်ထားသော Application Software များအပြင် iPhone မှ Application Software များကိုလည်း အိုင်းပက် တွင်အသုံးပြုနိုင်သည်။
အိုင်းပက်၏ operating system ကိုမွမ်းမံပြင်ဆင်ခြင်း မပြုပဲ အသုံးပြုပါက Apple Inc., မှ အသုံးပြုရန်ခွင့်ပြုထားသော မည်သည့် program မဆိုအသုံးပြုနိုင်သည်။
အိုင်းပက်များနှင့် iPhone များကဲ့သို့ပင် အိုင်းပက်သည် multi touch display များကိုအသုံးပြုပါသည်။
အခြား tablet computer များကဲ့သို့ဖိအားနှင့် သုံးရသည့် Stylus ဒစ်ဂျီတယ် ပင်များကို အသုံးပြုရန်မလိုပါ။
On Screen Keyboard ပါရှိသည့်အတွက် Keyboard ကိုအသုံးပြုရန်မလိုပါ။
Wi-Fi ဆက်သွယ်မှု ကိုအသုံးပြုသည့်အတွက် Local Area Network နှင့် Internet ကိုလည်း Wireless ကြည့်ရှုနိုင်သည်။
တချို့မော်ဒယ်များတွင် 3G စနစ်များကိုပါ အသုံးပြုနိုင်သည့် အတွက် HPSA နှင့် EV-DO အစရှိသော ဒေတာကွန်ယက်များကိုလည်း ချိတ်ဆက်နိုင်ပါသေးသည်။
iOS 5 ကိုအသုံးပြုပြီးနောက်ပိုင်းတွင်မူ USB ကိုအသုံးပြုပြီး၊ PC များနှင့် ချိတ်ဆက်ကာ iTune ဖြင့် synced လုပ်ရန်လည်းပဲ မလိုအပ်တော့ပါ။
အိုင်းပက်များကို ၂၀၁၀ခုနှစ် ဧပြီလတွင်စတင်ထုတ်လုပ် ရောင်းချခဲ့ပြီး ၃လ အတွင်းမှပင် အိုင်းပက်ပေါင်း ၃သန်းကျော်ကို ရောင်းချနိုင်ခဲ့သည်။
၂၀၁၀ ခုနှစ် အတွင်းမှာပင် Apple Inc., မှ အိုင်းပက်ပေါင်း ၁၄.၈သန်းကို ကမာ္ဘအနှံ့အပြားတွင်ရောင်းချခဲ့သည်။
iPad 2 များကို ၂၀၁၁ မတ်လတွင်စတင်ထုတ်လုပ်ခဲ့ပြီး၊ ယနေ့အချိန်(၂၆၊၁၁၊၂၀၁၁) ထိ ၁၅သန်းမျှရောင်းချပြီးဖြစ်သည်။
တခြားသော tablet PC များထက်ပင် အိုင်းပက်များသည် ရောင်းအားကောင်းပါသည်။
အိုင်းပက်များ၏နောက်ခံသမိုင်းအကျဉ်း Apple Inc., မှ ပထမဆုံးထုတ်လုပ်သည့် tablet computer မှာ Newton Message Pad 100 ဖြစ်ပြီး ၁၉၉၃ ခုနှစ်တွင် ထုတ်လုပ်ဖြန့်ချိခဲ့သည်။
Newton Series PDA မော်ဒယ်အတော်များများကို ထုတ်လုပ်ခဲ့ပြီး နောက်ဆုံး PDA ဖြစ်သော Message Pad 2100 ကိုထုတ်လုပ်ခဲ့ပြီး ၁၉၉၈ နောက်ပိုင်းတွင် ထုတ်လုပ်မှုများကို ရပ်ဆိုင်းခဲ့သည်။
၂၀၀၇ ခုနှစ်တွင်တော့ Apple Inc., မှ ကိုယ်တိုင်တီထွင်ထုတ်လုပ်သော iOS များကို အသုံးပြုထားသည့် iPhone များဖြင့် Tablet PC နှင့် Mobile Phone လောကသို့ ပြန်လည်ဝင်ရောက်လာခဲ့သည်။
တရားဝင် အိုင်းပက်ဆိုသောအမည်နှင့် Tablet PC များကို ထုတ်လုပ်မည်ဟူသော ကြေညာချက်ကို Steve Jobs သည် ဇန်နဝါရီလ ၂၇ရက်နေ့ ၂၀၁၀ ဆန်ဖရန်စစ်ဆကို မြို့တွင်ကျင်းပသော Apple Inc., ၏ ကွန်ဖရင့်တွင် ကြေညာခဲ့သည်။
အမာထည် ကိရိယာများ အိုင်းပက်များသည် ထိမျက်နှာပြင် ၁၀၂၄ x ၇၆၈ pixel ကို အသုံးပြုပါသည်။
၎င်းတို့သည် LCD မျက်နှာပြင်အမျိုးအစားများဖြစ်ပြီး၊ အစင်းကြောင်း၊ အစင်းရာ မထင်နိုင်သော မှန်သားမျိုးကိုလည်း အသုံးပြုပါသည်။
iPhone နှင့် iPod များကဲ့သို့ပင် လက်ချောင်းလေးများဖြင့် အသုံးပြုနိုင်ရန် အတွက်ရည်ရွယ်ပါသည်။
iPad တွင် နှိပ်နိုင်သော ခလုတ် လေးမျိုး ပါရှိသည်။
၁) အဖွင့်အပိတ်ခလုတ် ၊၂) အသံ အတိုး အကျယ်ခလုတ်၊ ၃) ဖန်မျက်နှာပြင်နားရှိ လေးထောင့်ပုံနှင့် အဝိုင်းခလုတ်၊ ၄) software-controlled ခလုတ်များ ဖြစ်သည်။
အိုင်းပက်ကိုလက်ချောင်းချည်း သက်သက်ဖြင့် အသုံးပြုနိုင်စေရန် ဒီဇိုင်းပြုလုပ်ထားသည်။
အခြားသော PDA များတွက်အသုံးပြုသည့် Stylus ဒစ်ဂျီတယ် ဘောပင်များကို အသုံးပြု၍ မရပါ။
ဝင်ရိုး၃ခု စနစ်နှင့် တည်ဆောက်ထားသည် accelerometer သည် အိုင်းပက်၏ တည်နေဟန် အနေအထားကို အာရုံခံနိုင်ကာ အိုင်းပက်၏ ဖန်သားပြင်ကို အလျားအမြင်၊ ဒေါင်လိုက်အမြင် အစရှိသဖြင့် ပြောင်းလဲပြသ ပေးနိုင်သည်။
iPod နှင့် iPhone များသည် အလျားလိုက်၊ ဒေါင်လိုက် စသည့် ဖန်သားပြင်၏ အနေအထားကို ဒေါင်လိုက်၊ အလျား(ဘယ်)၊ အလျား(ညာ) အစရှိသည်တို့ကိုသာ ပြသနိုင်သော်လည်း၊ အိုင်းပက်သည် လေးဘက်လေးတန်၊ မည်ကဲ့သို့ လှည့်လိုက်သည် ဖြစ်စေ၊ လှည့်ကာ အသုံးပြုလိုက်သည့် အနားဘက်သို့ ဖန်သားပြင်သည် အတည့်ဖြစ်နေမည်ဖြစ်သည်။
အိုင်းပက်တွင် ကင်မရာမပါရှိခဲ့သော်လည်း၊ Ipad 2 တွင်မူ ရှေ့ဖန်သားမျက်နှာပြင် အနီးတွင် သာမန် VGA ကင်မရာနှင့် နောက်ဘက်တွင် 720p ကင်မရာကိုတပ်ဆင်ထားသည်။
ချိတ်ဆက်နိုင်သည့် စနစ်များ အိုင်းပက်သည် Wi-Fi ဆက်သွယ်မှု စနစ်ကို အသုံးပြုထားသည့်အတွက် အင်တာနက်ကို ချိတ်ဆက်နိုင်သည်။
တချို့သော 3G စနစ်တပ်ဆင်ထားသော မော်ဒယ်များတွက်တော့ A-GPS စနစ်ကိုအသုံးပြုနိုင်ပြီး ရောက်ရှိရာအရပ်ကို တိတိကျကျ ဖော်ပြနိုင်စွမ်းရှိသည်။
အိုင်းပက်တွင် နားကြပ်အသုံးပြုနိုင်ရန် Headphone Jack ၊ အားသွင်းစက် နှင့် အခြားဆက်စပ်ကိရိယာတန်ဆာပလာများ အသုံးပြုနိုင်ရန်အတွက် Apple's Dock Connector အစရှိသည်တို့ပါဝင်သော်လည်း၊ Ethernet Port နှင့် USB Port များ မပါဝင်ပါ။
ထုတ်လုပ်ထားခဲ့သောအမျိုးအစားများ iPad iPad (ပထမမျိုးဆက်) မိတ်ဆက်သည့်ရက် - ၂၇ ဇန်နဝါရီလ ၂၀၁၀ စတင်ရောင်းချသည့်ရက် - ၃ ဧပြီလ ၂၀၁၀ ရပ်ဆိုင်းသည့်ရက် - ၂ မတ်လ ၂၀၁၁ iPad 2 (ဒုတိယမျိုးဆက်) မိတ်ဆက်သည့်ရက် - ၂ မတ်လ ၂၀၁၁ စတင်ရောင်းချသည့်ရက် - ၁၁ မတ်လ ၂၀၁၁ ရပ်ဆိုင်းသည့်ရက် - 32GB, 64GB : ၇ မတ်လ ၂၀၁၂၊ 16GB ၁၈ မတ်လ ၂၀၁၄ iPad 3 (တတိယမျိုးဆက်) မိတ်ဆက်သည့်ရက် - ၇ မတ်လ ၂၀၁၂ စတင်ရောင်းချသည့်ရက် - ၁၆ မတ်လ ၂၀၁၂ ရပ်ဆိုင်းသည့်ရက် - ၂၃ အောက်တိုဘာလ ၂၀၁၂ iPad 4 (စတုတ္ထမျိုးဆက်) မိတ်ဆက်သည့်ရက် - ၂၃ အောက်တိုဘာလ ၂၀၁၃ စတင်ရောင်းချသည့်ရက် - ၂ နိုဝင်ဘာလ ၂၀၁၃ ရပ်ဆိုင်းသည့်ရက် - ၂၂ အောက်တိုဘာလ ၂၀၁၄ iPad Air မိတ်ဆက်သည့်ရက် - ၂၂ အောက်တိုဘာလ ၂၀၁၃ စတင်ရောင်းချသည့်ရက် - ၁ နိုဝင်ဘာလ ၂၀၁၃ ရပ်ဆိုင်းသည့်ရက် - (ရောင်းချဆဲ) iPad Air 2 မိတ်ဆက်သည့်ရက် - ၁၆ အောက်တိုဘာလ ၂၀၁၄ စတင်ရောင်းချသည့်ရက် - ၂၂ အောက်တိုဘာလ ၂၀၁၄ ရပ်ဆိုင်းသည့်ရက် - (ရောင်းချဆဲ) iPad Mini iPad Mini (ပထမမျိုးဆက်) မိတ်ဆက်သည့်ရက် - ၂၃ အောက်တိုဘာလ ၂၀၁၂ စတင်ရောင်းချသည့်ရက် - ၂ နိုဝင်ဘာလ ၂၀၁၂ ရပ်ဆိုင်းသည့်ရက် - 32GB, 64GB: ၂၂ အောက်တိုဘာ ၂၀၁၃၊ 16GB : ရောင်းချဆဲ iPad Mini 2 (ဒုတိယမျိုးဆက်) မိတ်ဆက်သည့်ရက် - ၂၂ အောက်တိုဘာလ ၂၀၁၃ စတင်ရောင်းချသည့်ရက် - ၁၂ နိုဝင်ဘာလ ၂၀၁၃ ရပ်ဆိုင်းသည့်ရက် - 64GB, 128GB : ၁၆ အောက်တိုဘာ ၂၀၁၄၊ 16GB, 32GB : ရောင်းချဆဲ iPad Mini 3 (တတိယမျိုးဆက်) မိတ်ဆက်သည့်ရက် - ၁၆ အောက်တိုဘာလ ၂၀၁၄ စတင်ရောင်းချသည့်ရက် - ၂၂ အောက်တိုဘာလ ၂၀၁၄ ရပ်ဆိုင်းသည့်ရက် - ရောင်းချဆဲ ကိုးကား Category:သင်ပုန်း ကွန်ပျူတာများ။
ပုံသဏ္ဌာန် : အပင် - နွယ်ပင်ဖြစ်၍ ပင်စည် ပြောင်ချောသည်။
အချို့အမွေး အနည်းငယ်ရှိသည်။
ဖြတ်ကြည့်က ဖြူသော အစေးများ ထွက်သည်။
အရွက် - သေးသွယ်ရှည်လျားပြီး အရင်းဝိုင်း၍ အဖျားချွန်သည်။
၁-၃ လက်မခန့် ရှည်သည်။
အပွင့် - ခရမ်းရောင်ဖျော့ဖျော့ သို့မဟုတ် အဖြူရောင်ရှိသည်။
အသီး - လုံးဝိုင်းပြီး အစေ့ ၃-၄ စေ့ပါသည်။
နီညိုရောင်ရှိ၍ သုံးထောင့်ပုံဖြစ်၏။
မြန်မာနိုင်ငံတွင် တွေ့နိုင်သောနေရာများ : မြန်မာနိုင်ငံ အင်း ၊ အိုင် ၊ ချောင်း မြောင်း ၊ လယ်တောယာတောများတွင် တွေ့ရသည်။
အသုံးဝင်ပုံ : အာနိသင် - မြန်မာဆေးကျမ်းများ အလိုအရ ကောက်ရိုးနွယ်သည် ပူ ၏ ၊ ခါးသက်သက်ရှိ၏ ၊ ချို၏ ၊ ဆီးရွှင်စေ၏ ၊ ကာမအားကို တိုးစေ၏။
နှစ်ရှည်စွဲသော ညောင်းကျနာ ၊ လိင်ချောင်းရောင်ခြင်း ၊ ချောင်းဆိုးရောဂါတို့ကို နိုင်၏။
အရိုးအဆစ်နာသောနေရာ၌ ကောက်ရိုးနွယ်ပဉ္စငါးပါးကို ကြိတ်၍ ကြပ်ထုပ်စည်းပေးလျှင် ပျောက်၏။
အဖု အပိမ့်များ ဖြစ်ပေါ်၍ ယားယံလျှင် ကောက်ရိုးနွယ် အရည်ကို ညှစ်၍ သုတ်လိမ်းပေးက ပျောက်၏။
ပါးစပ် ခံတွင်း၌ အဖုအပိမ့် ပေါက်သော် ကောက်ရိုးနွယ် ပြုတ်ရည်ကိုငုံပေးလျှင်ပျောက်၏။
ယင်းပြုတ်ရည်ဖြင့် အနာဟောင်း များကို ဖန်ရေဆေး ပေးနိုင်သည်။
အမြစ်သည် ဝမ်းသက်စေသဖြင့် ဝမ်းနုတ်ဆေးဖော်စပ်ရာတွင် ထည့်သွင်းအသုံးပြုသည်။
အဖု ၊ အကျိတ် ၊ အနာများအတွက် အရွက်ကို ကြိတ်၍ ပတ်တီးစည်းပေးခြင်းဖြင့် ပျောက်ကင်းစေနိုင်၏။
ပုံသဏ္ဌာန် : အပင် - တစ်နှစ်ခံ ပင်ပျော့ပင်ငယ် မျိုး ဖြစ်သည်။
၁ ပေမှ ၃ ပေအထိ မြေတွင်လျှောက်၍ ပေါက်သည်။
ပင်စည် သေးသွယ်ပြီး တခါတရံ ထောင်မတ်၍ နေသည်။
အရွက် - -- ရွက်လွှဲ ထွက်သည်။
ဘဲဥပုံ သဏ္ဌာန် ရှိသည်။
ရွက်ထိပ် ဝိုင်းသည်။
ရွက်ညှာရင်းတွင် သေးငယ်သော ရွက်စွယ် ရှိ၏။
ရွက်ကြောများ ထင်ရှား၏။
ရွက်ပြား ချော၍ ရွက်နား ညီပြီး ရွက်ညှာရှည်သည်။
အပွင့် - ရိုးတံ၏ အဆစ်များတွင် နီဝါရောင်အပွင့်များ အဆုပ်လိုက် ပွင့်၏။
တပို့တွဲလ၌ ပွင့်၏။
အသီး - သီးတောင့်ရှည် ဖြစ်ပြီး ပြားနေသည်။
ကဆုန်၊ နယုန် တွင် သီးသည်။
မြန်မာနိုင်ငံတွင် တွေ့နိုင်သောနေရာများ : မြန်မာနိုင်ငံ အနှံ့အပြားတွင် အထူးသဖြင့် ပူအိုက်သောဒေသများတွင် ပေါက်ရောက်သည်။
အသုံးဝင်ပုံ : အာနိသင် - မြန်မာဆေးကျမ်းများ အလိုအရ သံမနိုင် ကျောက်မနိုင်သည် ချုပ်သော သတ္တိရှိ၏။
ဖောရောင်ခြင်းကို ကျစေ၏ ၊ ထိုင်းမှိုင်း စေ၏ ၊ ဝမ်းသွားခြင်း ၊ သွေးဝမ်းသွားခြင်း ၊ ဆီးချုပ် ၊ ကျောက်တည် ရောဂါများကို ပျောက်ကင်းစေ ၍ အနာများကို ပြည်ပေါက်စေသည်။
အသုံးပြုပုံ- အရွက်ယ အရွက် ၁။
အရွက်ကို အရည်ညှစ်၍ နို့နှင့် ရောသောက်ပါက ကလေးသူငယ်များ ဝမ်းဗိုက် အောင့်ခြင်းကို သက်သာစေ၏။
အရွက်ခြောက်များကို ရေစိမ်၍ သောက်ပါက ဝမ်းသွားခြင်း ၊ သွေးဆင်းခြင်း၊ မီးယပ်ဖြူ ဆင်းခြင်း စသည်တို့ကို ပျောက်ကင်းစေ၏။
ပဉ္စငါးပါးကို အရည်ညှစ်ပြီး ကျိုချက်၍ လည်းကောင်း၊ အခြောက်ကို လက်ဖက်ရည်ကဲ့သို့ ပြုလုပ်၍ လည်းကောင်း သောက်လျှင် ဆီးချုပ်၊ ဆီးပူ ၊ ကျောက်တည် ရောဂါများ ပျောက်ကင်းစေ၏။
ပဉ္စငါးပါး အစိုကို ထမင်းနှင့် ဆတူ ရော၍ ကြိတ်ပြီး နံနက် ည နှစ်ကြိမ် အုံပေးပါ က နို့နာများ ပြည်ပေါက်ပြီး ပျောက်ကင်း ၏။
http://arogyamonline.com/commodity/materials/?raw=18 ကိုးကား Category:ဆေးဖက်ဝင် အပင်များ။
အလွန်အေး၍ မြင့်မားသော တောင်ပေါ် အရပ် ဒေသ၌သာ ပေါက်ရောက်သည်။
ပြင်ဦးလွင်နှင့် အနီးတစ်ဝိုက် ဒေသများတွင် တွေ့ရှိရသည်။
သဘာဝ အလျောက် ပေါက်ရောက်၏။
ပုံသဏ္ဌာန် အပင် မြေ၌ ကပ်ပေါက်သည့် မိုးသက်ပင်ငယ်မျိုးဖြစ်သည်။
အရွက် အရွက်များ ရွက်ထိပ်ဝိုင်း သို့မဟုတ် အနည်းငယ် ချွန်ပြီး ရွက်ရင်း သွယ်သည်။
ရွက်ညှာရှည်သည်။
ရွက်နား ခွေးသွားစိပ်ယောင်ယောင် ရှိ၍ လှိုင်းတွန့် အနည်းငယ်ရှိသည်။
အရွက်ရိုးတံ အရွက်ရင်းကို ချိုး၍ ဆွဲကြည့်သော် ကြက်ပေါင်းစေးကဲ့သို့ လည်းကောင်း ၊ ချည်မျှင်ကလေးများ ကဲ့သို့ လည်းကောင်း သေးငယ်၍ ဖြူသော အမျှင် ကလေးများ ဖြစ်ပေါ် လာသည်။
အပွင့် ပွင့်ညှာတံ လုံးပြီး အုန်းလက်တံ ခန့် ရှိသည်။
အလျား ၇-၈ လက်မထိ ရှည်သည်။
ပွင့်ညှာတံ ၏ ၃ ပုံ ၂ ပုံ ခန့် ထိ သေးငယ်သော အပွင့်များ စီတန်း လျက် ပွင့်သည်။
ပွင့်တံကိုင်း ၄-၇ ထိ ထွက်၏။
အသီး အစေ့များ အလွန်သေးငယ် ပြီး ချွဲကပ်စေးထန်၏။
အသုံးပြုနိုင်သည့် အစိတ်အပိုင်းများ အရွက်၊ ပဉ္စငါးပါး ၊ အမြစ်။
မြန်မာနိုင်ငံတွင် တွေ့နိုင်သောနေရာများ အလွန်အေး၍ မြင့်မား သော တောင်ပေါ် အရပ် ဒေသ၌သာ ပေါက်ရောက်သည်။
ပြင်ဦးလွင် နှင့် အနီး တစ်ဝိုက် ဒေသများတွင် တွေ့ရှိရသည်။
သဘာ၀ အလျောက် ပေါက်ရောက်၏။
အသုံးဝင်ပုံ မြန်မာ ဆေးကျမ်းများ အလိုအရ အရွက်သည် အေး၏ ၊ ဆီးရွှင်စေ၏ ၊ အပင်သည် အဆစ်အဆက် ရောင်ရမ်း ကိုက်ခဲခြင်း ၊ ဝမ်းတွင်း၌ ရစ်ခြင်း ၊ နာကျင်ကိုက်ခဲခြင်း တို့ကို ပျောက်ရန် အတွင်းဆေး ၊ အပြင်ဆေး အဖြစ် သုံးနိုင်သည်။
အားတိုးဆေး အဖြစ်လည်း များစွာ အသုံးပြုရ၏။
အသုံးပြုပုံ အရွက် ပျား ၊ ပဆုပ် ပနီ ၊နဂျီ စသည့် အဆိပ်ရှိ သည့် သတ္တဝါ များ တုပ်ခြင်း ကိုက်ခြင်း နှင့် အခြား အဆိပ်သင့်သော ရောဂါ များ အတွက် အရွက် အစိမ်းကို ညက်ညက် ကြိတ်၍ ကိုက်သော ဒဏ်ရာ များ ၌ လိမ်းပေးခြင်း ၊ အုံကပ်ပေးခြင်းဖြင့် အဆိပ်များ မြန်စွာ ပြေပျောက်၏။
အနာများမှ လည်းကောင်း ၊ ထိခိုက်ရှနာ သော ဒဏ်ရာများ မှလည်းကောင်း ၊ သွေးစိမ်းများ ယိုသောအခါ ၌ အထက်ပါ အတိုင်း ပြုလုပ်ပေး ခြင်းဖြင့် သွေးယိုစီးခြင်း ကို ရပ်တန့်စေ၏။
အရွက်ပြုတ်၍ ဖန်ရည်ဆေးပေးပါက အနာများ ပြည်ပုပ် သွေးပုပ် စင်ကြယ်၍ အသားနု တက်လွယ်စေ၏။